R5dwMg/zh-wiki-yue-long huggingface dataset:
君珀，位於香港中西區中半山堅尼地道4號，係長江實業旗下嘅單幢式住宅，同同集團另一個位於九龍嘅樓盤君柏個名好似。樓宇共26層，共提供50個1,483至2,905平方呎嘅單位，2014年中入夥 。物業每個單位都有私家電梯大堂，停車場設有59個住客車位，每戶車位平均多於1個。
葉暐係香港無綫電視前演員，喺無綫電視藝員訓練班第14期藝員訓練班畢業，同期同學有馬國明、吳卓羲、黃子恆等人。出演過好多套無綫劇集，早期多飾演茄哩啡同閒角角色。喺2007年同2009年播出嘅無綫電視劇集《十兄弟》同《大冬瓜》等飾演重要配角，2013年參演過歌唱選秀節目星夢傳奇。
北京道1號係香港旭日集團嘅一座辦公室，同佢個名一樣，就喺尖沙咀北京道1號，嘅尖沙咀西面旺區，有30層樓，2004年起好。北京道1號外型係一隻帆船，成為香港嘅地標。北京道1號重係全港第一幢有太陽能發電板嘅商業大廈。
喺嗰陣時鬱金香花種由土耳其君士坦丁堡帶入奧地利維也納，深受貴族歡迎，之後荷蘭人第一時間拎嚟炒賣，重將好多土地用晒嚟種鬱金香，鬱金香變成咗期貨，後來因為價格漲得太勁，開始無人想買，喺1637年2月鬱金香價格暴跌，結果令好多種鬱金香嘅人傾家蕩產，爭人周身債。
剛推出時Socket 940除左伺服器一途外，亦有作為高階AMD Athlon 64 FX系列嘅用途。但由於使用Socket 940嘅處理器必須使用雙管道ECC Registered記憶體，令到組裝電腦嘅整體價格上升。
另一方面，Socket 754只使用單管道DDR記憶體，效能又唔夠對手。結果AMD需要推出唔支援ECC Registered，但支援雙管道DDR記憶體嘅Socket 939。而Socket 940亦退作伺服器專用。
碧海藍天喺西九龍長沙灣深盛路8號，發展商係恒隆地產同埋現代建設，物業有5座，單位一共有1,616個，住宅面積大約662至到784平方呎，複式單位大約1,593至到1,609平方呎，喺2003年建成，同昇悅居、泓景臺同埋宇晴軒一齊起，夾埋叫「西九四小龍」。
碧海藍天喺發展規劃嗰陣，曾經定位做居屋同埋私人住宅混合發展嘅屋苑，用呢個形式發展嘅屋苑當時喺香港只有兩個，另一個係鴨脷洲深灣軒。但之後受政府停售居屋政策影響，發展商獲政府批准喺補地價之後改作齋私人住宅，屋苑設施同會所喺出售之前，曾經進行大幅度翻新。
1936年7月17號，何弢喺上海出世。阿爸何炳賢，阿媽邱錦華。有一個大佬何潛，一個妺何韞。佢阿爸何炳賢，又名儀，後生留學美國獲加州大學政治經濟學碩士。1929年結識汪精衛，成為汪嘅親信，後追隨汪精衛投日。
1950至1956年，何弢喺香港培正中學讀書，畢業後去美國麻省威亷斯書院修讀美術史，輔修音樂同神學，1960年獲文學士。其後升讀哈佛大學建築系，1964年攞到建築學碩士。期間師從國際知名建築師賽樓易）、姬錫斐）、葛畢理）。
1964年，何從美國返香港，四年後開設何弢建築師公司。佢早期嘅建築設計包括香港國際學校同香港藝術中心。1986年，設計溫哥華世界博覽會香港場舘。後來獲香港總督彭定康邀請裝修港督府。亦係香港特別行政區區徽、區旗嘅設計者。
王鍾喺1970年代到1980年代初，麗的電視主演過以警匪為題材嘅《大丈夫》同埋《大控訴》等劇。1981年，因被批評為「高薪無號召」，王鍾同潘志文、朱江等人，俾麗的電視解約。之後，王鍾主要以演出電影為主，1980年更自編自導自演影片《金手指》，自此成為導演。
巴斯克自治區喺西班牙中北部，北臨比斯開灣，東北隔比利牛斯山脈同法國相鄰。巴斯克自治區包括阿拉瓦、基普斯誇同比斯開三省，首府係維多利亞。巴斯克自治區喺1979年12月成立，面積7,234平方千米，人口2,124,846。
《Chandelier》係澳洲女歌手Sia嘅一首英文歌，2014年3月7號發行，收錄喺《1000 Forms of Fear》專輯入面。首歌喺廿幾國音樂榜都打入頭五位，而佢個MV喺Youtube畀人睇過超過21億次。
佳視六君子係指香港佳藝電視嘅六個核心人物。佢哋本來都係無綫電視嘅高層，畀人高薪挖角去佳視做嘢。後來因為佳藝電視開支太大，六個人被逼辭職。事件間接搞到佳藝電視執笠。之後，佢哋六個分道揚鏣，重各自成為咗香港電子傳媒界獨當一面嘅人。
檔嘢自稱“全球最大的華語廣播網”，中共國入面有13億人所處地帶可以用短波收聽，又建立咗唯一華語全美國廣播連播網，覆蓋舊金山、洛杉磯、紐約、休斯頓、首都華盛頓、芝加哥、西雅圖等十幾個華人聚集城市。佢一路散怖大量中國共產黨唔想人地知嘅消息。
市橋站係西濃鐵道市橋綫入面，既係一個已經唔再開放嘅車站，又係市橋綫嘅終點站。喺第二次世界大戰之前，呢個站係一個搭客嘅火車站。佢喺日本中部地區岐阜縣大垣市南市橋町嗰度，1928年12月17號開始營運，2006年3月31號正式閂閘。
喺1928年12月17號，嗰時嘅市橋綫延長段，就從美濃赤坂延長到而家呢個站嗰度為止，不過佢最先用嚟做貨運站。而到咗1930年2月1號先至開始畀乘客入去坐火車，嗰時嘅日本國鐵用燃油發動機車嚟用直通車嘅方式嚟營運。
重喺大垣到呢個站之間，7次往返嚟運輸都有。不過到咗1934年5月到彩，喺赤坂本町到呢個站嘅區域唔接受任何乘客嘅坐車申請，甚至連入站都唔畀。喺1935年6月16號，市橋綫從赤坂本町到呢個站嘅區域就開始停運，凈係交返畀貨運嚟用，一直到20世紀90年代後期，已經得返好少貨運嘅列車嚟呢個站停。
櫻桃小丸子係套日本嘅漫畫同動畫，原作漫畫由作者櫻桃子於1986年8月至到1996年6月喺RIBON雜誌上連載，2002至2016年喺RIBON作不定期連載，總共17本單行本。爾部漫畫嘅故事發生喺1970年代，作者加入咗自己細嗰時嘅經歷入去。
喺香港，1995年櫻桃小丸子首次喺香港有線電視兒童台播映，小丸子嘅配音員係「張雪儀」，之後1997年到1998年喺無綫電視翡翠台播映，2004年到2007年雙喺無綫兒童台播映。呢部動畫片除咗日本原版配音，喺香港、台灣同中國大陸三個地區都有唔同嘅配音版本，小丸子嘅配音員香港係鄭麗麗，台灣係馮友微同林凱羚，中國大陸係鄧玉婷。
喺2017年嘅眾議院選舉，由小池百合子臨時拉伕嘅希望之黨成績好差，結果選後小池話要「專注都政」，退出希望之黨嘅運作，黨代表個位由出身民進黨嘅玉木雄一郎接棒。玉木做咗黨代表之後已經開始同其他在野黨傾合併嘅事，包括舊東家民進黨。
不過黨內嘅保守派議員因為政見、立場唔同而反對合併，到咗2018年4月，舊希望之黨同民進黨已經決定合併，希望之黨嘅保守派就提出分黨，2018年5月7號，以松澤成文為首嘅2個眾議員同3個參議員組成新嘅「希望之黨」。
2019年參議院選舉，希望之黨嘅2個參議員任期已經到咗，但係佢哋都放棄連任，希望之黨嘅議席由5席減到3席。同時黨代表松澤成文希望同日本維新會合併，不過其他議員都唔認同呢個建議，松澤辭咗黨代表，冇幾耐重加入埋日本維新會，呢個時候嘅希望之黨得返2個眾議員。
新羅文武王，名金法敏，係韓國高代王朝新羅軍人，第30代王。武烈王是為長子，將軍金庾信佢嘅姪。韓國高代諸國通一君主，通稱韓國人為文武大王。660年佢父親逝世前百濟征服，663年係百濟支援派倭國同盟軍，百濟復興軍征伐，後是唐軍與協功高句麗，668年征服高句麗，韓國統一。
李濟生於1943年喺山東濟南出世。1966年南京大學天文學系畢業。歷任西安衛星測控中心技術部總工程師、研究員。1997年當選為中國科學院院士。2008年，當選第十一屆全國政協委員，代表科學技術界，分入第二十九組。
而家嘅廣州市第五中學凈係得一個校區。佢嘅佔地面積係72269平方米，其中校舍嘅建築面積有47207平方米，而校園嘅綠化覆蓋率去到99% 。而且重有綠樹成蔭、鳥語花香、空氣清新、環境幽雅同春日綠道、秋日香氣嗰隻感覺，而校園嘅建築都排得幾有序吓，加上啲路都係四通八達。
呢間學校嘅校徽就好似個正五邊形噉。不過佢同五邊形唔一樣，佢條邊係有小小弧形噉。入面有平小小弧形噉嘅五邊形，每個邊嘅中間剪咗嚿細嘅三角形出去噉。而顏色方面，出面嘅弧版五邊形係白底暗土黃色邊，而入面係嘅弧版，冇咗細嘅三角形仔嘅五邊形係紅底冇邊。
喺1951年，呢間學校正式起好咗之後，就變咗中華人民共和國成立之後，廣州市人民政府辦嘅第一間公立中學。到咗1979年，重定咗海珠區嘅第一批重點中學，甚至喺1994年攞埋「廣東省一級學校」嘅稱號。喺2000年12月，呢間學校俾廣州市人民政府同埋海珠區人民政府定咗係全市24間首批創辦國家級示範性普通高中入面嘅其中一間學校。
喺2003年9月，甚至重將廣州市第十九中學加埋入嚟，重實行咗擴招嘅工作。而2005年7月份，學校最後一屆初三學生畢咗業，之後成間學校就變咗高中部。而嗰時嘅東校區都畢埋業，後嚟東校區交返畀廣州市實驗技工學校。
雖然話五中喺2003年9月份開始唔收初中生，但係到咗2010年9月先至開始重新搞返初中招生。而金碧花園校區入面嘅五中就停止招生，之後嘅5中就變返完全中學。而之前金碧雅苑校區嘅5中，喺2011年9月先至畀返廣州市第九十七中學睺實，而金碧花園校區嗰度喺2012年，已經完全變成廣州市第九十七中學嘅其中一間學校。
而2008、2009年入學初一生繼續讀到2010、2011學年結束為止。而家金碧校區已經變咗九十七中高中部。至於舊時19中校區喺2005年9月就交返畀廣州市實驗技工學校，而嗰間技工學校喺2012年7月撤場，搬到從化神崗一帶，最後用地畀返本校兼喺2013年8月拆咗。
《使徒行者3》係上海騰訊企鵝影視文化傳播有限公司同香港無綫電視中港兩地合拍嘅時裝匪戰懸疑電視劇，由林峯、苗僑偉、馬國明、袁偉豪、黃智雯、黃翠如、蔡思貝同張振朗領銜主演，由許紹雄、洪永城、連詩雅同林宣妤聯合演出，並由曾舜晞同鄭則仕特別演出，監製蘇萬聰，出品人杜之克。
呢套劇係《使徒行者系列》第三輯，同時係無綫電視53周年兩部台慶劇之一。同埋，無綫喺2020年第四季起推出新安排，將多齣重頭劇好似《使徒行者3》安排畀myTV Gold付費用戶同埋TVB Anywhere訂戶優先睇，重同中國大陸、海外付費串流平台同步，象徵咗免費收看嘅翡翠台畀串流平台取代領導地位。
水廠，一般指給水處理廠，又叫濾水廠、淨水廠。水廠做供水服務，供應嘅叫自來水，將來自河、湖、地下嘅天然水過濾淨化，按照唔同嘅淨化標準，供應唔同水質嘅水畀相應嘅用家。一般來講，居民生活用嘅水用高標準過濾，工業用水同市政用水按中低標準過濾。
水廠一般過濾嘅原水係淡水，亦有水廠從海度抽鹹水，將鹹水淡化、濾淨成用得嘅淡水來供應，尤其好似沙地阿拉伯呢啲好缺淡水嘅國家，就會靠海水淡化。水廠亦可以供應鹹水，比如喺香港，用水分淡水同鹹水兩種，淡水用於生活、生產，鹹水愛來沖廁所，噉樣唔使嘥咗啲淡水。
香港地球之友係1983年成立嘅慈善團體，係香港主要嘅環境保護團體之一。宗旨係透過推動政府、企業同公眾，一齊建立可持續發展嘅環保政策、營商方式同埋生活形態，以保護香港同埋鄰近地區嘅環境作為目標。香港地球之友會自負盈虧，冇政府資助，要透過企業機構同埋善長仁翁捐助、團體以及個別義工嘅親身參與同支持。
2011年4月13號夜晚11點左右，邢丹坐車去到惠深沿海高速公路惠東稔山路段嗰陣時，畀三個人用石仔同埋石屎掟佢架車，邢丹面部被打中，搶救之後喺第二日凌晨因為失血過多過咗身。由於佢同叢飛都致力慈善，佢受襲過身呢件事喺社會引起好大反響。
喺北賴河河口嘅「北賴」，呢個名係由水路得嚟。喺1800年英國東印度公司攞到呢個地區後，呢條河就以泰文plai，翻譯做「the end」，因為佢形成咗英國嘅「Province Wellesley」同拉達那哥欣王國暹羅附庸國轄下嘅吉打蘇丹國之間嘅邊界。
由馬來西亞衛生部管理嘅詩不朗再也醫院係檳城州六間公立醫院之一。佢喺詩不朗再也附近，亦係詩不朗再也市嘅主要醫院。呢間擁有393張病床嘅醫院提供各種專科治療，包括普外科、腎學同婦產科。另外，醫院進行緊改善工程，預計喺2021年完工，預計可以增加316張病床。
，文革期間嗌過廣州柴油機廠，係中國廣東廣州嘅一間舊機械工廠，喺1911年起，1922年起好，位置喺荔灣區芳村嘅宏信922創意園入面。佢係華南地區最大嘅柴油機專業製造廠，中國第一臺柴油機就喺呢間工廠入面誕生。
大清宣統三年，何謂文、陳沛霖同陳拔挺、筛廣森四人夾手一齊喺芳村大沖口一帶搞咗工廠，最初，協同和自己整咗之後被嗌成「米磨二號」嘅輾米機，嗰時係廣州地區喺輾米機械方面嘅一項全新技術改革。由於臺輾米機輾出啲米又白又齊整，加上俾好多人歡迎，結果引起同行關注。
協同和後嚟改行做機械維修，重喺拍賣行買咗舊機器嚟翻新再賣出。民國四年開始整柴油機，時隔一年又成功模仿英式70馬力船用二衝程柴油機。喺嗰時，中國大陸其它地方聞所未聞。跟住第二年，航商梁墨緣等廿幾間航運公司同米機廠啲波士一齊加入協同和股份，從而股東多到百幾人。
由於佢有咁多錢，所以生產規模好快擴大咗，用咗廿八完大洋買咗新式錘床、車床、試驗台等設備，重起埋木樣間等工場。同年重成功整咗100馬力柴油機。第一次世界大戰喺1919年結束後，外國機械工業又開始發展得好快，之前㷫咗無耐嘅協同和嘅生意開始下降，逼住靠維修同幫人客裝機械嚟謀生，重根據航商提意見而修改，令機械完善咗好多。
1931年，工廠出咗廿二萬大洋喺香港搞咗分廠，規模同廣州總廠差唔多。1938年日軍入侵廣州期間，大部分技術工人同機械分別搬到同被轉運到香港同海南島一帶，凈得返50部機器響度。1945年日軍投降之後，工廠幾經周折，以陳拔挺為首嘅先至收返工廠，喺解放戰爭前無耐先至有90幾位工人返嚟出內燃機、輾米機同榨油設備。
廣州解放之後，喺私營機械業當中，協同和算規模比較大，設備比較完善同有一定技術含量嘅機械工廠。嗰時整同維修柴油、煤氣發動機、輾谷機同抽水機同仿各式機床都俾人民政府大力支持咗。同時政府幫工廠出咗好多錢同訂咗好多貨。
《天蠶變》係香港麗的電視製作嘅電視劇，係個原創武俠故仔，由徐少強、伍衛國、苗可秀、馬敏兒、余安安、顧冠忠、張瑛、楊澤霖、梁淑莊、梁天、張瑪莉主演，黃鷹同蕭若元做故事策劃，蕭笙同麥當雄監製，1979年首播。
石竹，繙名康乃馨，係石竹科石竹屬嘅1~2年生或長年生嘅草本植物，原產地中海地區，而家喺歐洲溫帶同中國大陸嘅福建、湖北等地可以搵到。佢係目前世界上常用花之一。石竹種類繁多，唔少係變種與雜交種，喺溫室度幾乎可以唔停開花。
家下世界唔同地方都出產石竹。肯雅以石竹爲主要出口品，而美洲哥倫比亞出口嘅花，亦以石竹爲最。亞洲嘅日本、韓國、馬來西亞等國，都大批咁種。歐洲嘅德國、匈牙利、意大利、波蘭、西班牙、土耳其、英國同荷蘭等國，都種唔少。
陳韻行喺香港出世，中學讀嘉諾撒書院，喺一間大學嘅市場學系畢業。佢2013年去土耳其義教後，就鍾意去旅行。2016年有位空姐朋友送佢一張一折機票，佢就決定辭職去世界各地旅行，去咗超過40個國家。之後佢喺網上分享佢旅行嘅經歷，又做ViuTV節目主持。
因爲係少數淨負責生產少量軍用產品嘅企業，甚少受到指責，所以佢哋可以喺戰後嘅歲月中夾縫生存。1961年開始，爾道大概生産咗50隻油輪。除此之外重生產過渡船，集裝箱船。80年代中期開始，主要系通過生產豪華郵輪出名。
喺2019年香港區議會選舉，姚潔凝出戰南區薄扶林選區，挑戰時任民主派議員司馬文，報稱政治聯繫為『獨立，溫和，中間』，但無申報民主思路作為政治聯繫。司馬文就批評佢，話唔明白姚嘅做法，又認為參選人要誠實。
另外，喺呢次選舉入面，反對逃犯條例修訂草案運動成為焦點之一。姚潔凝曾跟蹤親中派嘅腳步，喺11月多次拉隊清理唔同地方嘅路障，其中11月17號喺紅磡海底隧道附近，佢發起清除路障，惟行動開始未夠20分鐘就因被示威者群起批評而宣吿結束，示威者大罵姚潔凝「賣港賊」、「好多冤魂呀」。
泛綠，又叫做綠軍、綠營、泛綠軍、泛綠陣營、本土陣營，係台灣政治入面同民主進步黨意識型態相近嘅各種政黨、團體人士嘅總稱，個名嚟自民主進步黨黨旗嘅主要顏色綠色，主要特徵係鮮明嘅台灣本土意識。呢種稱呼方法喺2000年中華民國總統選舉產生首次政黨輪替之後出現後，本來係台灣媒體嘅權宜性用法，後來被各界廣為接受使用。
泛綠而家包括民主進步黨、台灣基進、綠黨、台灣團結聯盟、社會民主黨、喜樂島聯盟、同埋台澎黨等，仲有台灣基督長老教會、台灣教授協會、台灣獨立建國聯盟等親民進黨嘅民間團體。另外，時代力量喺早年發展一度被視為小綠，亦有同民進黨有一定合作，但兩黨之後喺唔同嘅議題日漸出現分岐，有一啲聲音認為時代力量已經唔再係陣營成員，但時代力量喺台灣應對中共威脅同一啲外交問題上，仍然同泛綠有接近立場。
舊唐人街本來係猶太裔社區聚居嘅地方，根據多倫多市政府紀錄，喺1909年已經出現咗兩個唐人街，西面嘅就係 Elizabeth 街夾皇后街以北，即係呢度講嘅舊唐人街，1947年，市政府通過喺舊唐人街原址起新市政廳同新廣埸，於是1955年開始收地，唐人街相應北移，但係1967年政府報告指就算北移都唔掂，結果就係多倫多中區唐人街嘅出現，取代舊唐人街。
中國人壽中心係香港一座寫字樓，喺紅磡紅鸞道18號，屬One HarbourGate項目嘅西座商廈同西座商舖，亦做咗中國人壽喺香港嘅營運總部。商廈嗰部份高15層，樓面面積約為35.7萬方呎，商舖嗰部份高兩層，樓面面積約3.
Hoba Bike係香港第二間共享單車公司，喺2017年6月25號開張，頭一批100架單車喺新界將軍澳提供服務。截至2017年11月30號，已經投放近5,000架智能轉波單車到沙田、大圍、大埔、科學園、馬鞍山及將軍澳等區域。
爻辭六五為要處，帝乙歸妹。帝乙，商王子羨，商王文丁子托之子，商王帝辛子受之父。顧頡剛考證，歸妹係講商王嫁妹去周國西伯姬昌，然最後返歸。由於商王子托，忌周壯大，誘而監禁，餓死姬歷。自此商周交惡。到商王子羨之時，人方有亂，怕周國會趁亂，嫁女和親，重修舊好。
以周而言，卦辭征凶，無攸利。就係周勢力仍不及商，同商打仗會不利，所以和親反而吉。卜卦就係講依件事嘅過程。詩小雅大明，亦有寫「大邦有子，俔天之妹。文定厥祥，親迎於渭。造舟為梁，不顯其光。」嫁娶時已過月圓，而且係有嬬女同嫁。
荃景圍遊樂場及休憩花園，香港公園之一，遊樂場之一，喺荃灣荃景圍，英文叫Tsuen King Circuit Recreation Ground and Rest Garden。行政上歸荃灣區。設施有戶外乒乓球檯、硬地球場，球場為五人足球場。
John Clancey喺美國新澤西州一個工人家庭出世。佢大個加入瑪利諾修會。佢本來想去拉丁美洲教會，但上頭 lau3 他去當時啱啱經歷六七暴動嘅香港，佢應承咗。1968年，佢來到香港，原先改咗個名叫「gwok3 laan4 si6」，收尾佢睇英文版《三國演義》、《水滸傳》同《紅樓夢》來了解中國文化，一睇《三國》鍾意關公，問過朋友之後改名關尚義。
關尚義先喺新亞書院學咗9個月粵語，再住喺橫頭磡老虎岩徒置區一個家庭。時任教區主教徐誠斌邀請關尚義加入天主教大專聯會做其中一位神師。1970年代，關尚義主要服務理工學院，金禧事件、油麻地避風塘艇戶事件等等佢都有參與，亦喺嗰時識咗參與學運嘅何俊仁。
陳星弼於1931年1月28號於上海出世，祖籍浙江浦江。1952年同濟大學電機系畢業。之後曾經任職於廈門大學、南京工學院、中國科學院應用物理研究所。1956年起任教於成都電訊工程學院。1980年去美國，先後喺俄亥俄州立大學、伯克利加州大學擔任訪問學者。
牧職神學院喺1995年由香港平安福音堂眾堂會聯合發起成立，結合咗1985年喺平安福音堂內部開辦嘅聯堂神學課程，同埋1993年喺香港短宣中心校友會開辦嘅牧職培訓課程而形成嘅校外課程，早期叫「香港基督徒牧職培訓學院」。
學院喺1996年4月正式開課，並喺同年6月獲香港政府批准註冊為非牟利慈善團體有限公司。第一年校本部只收兩年全時間文憑科學生，第二年開始招收四年全時間學士科學生，並喺1999年9月1號正式改名為「牧職神學院」，並喺2000年6月有第一屆學士科畢業生畢業。
早年擔任中共普寧縣委書記。之後擔任中共吉林省委政研室副主任。1949年，任南昌市副市長。此後歷任中共廣東省委常委。1980年，兼任廣東省經濟特區管理委員會主任、中共深圳市委第一書記同市長，率先進行改革開放。
呢張唱碟係陳百強重投華納之後嘅第一張唱碟，喺譚詠麟同張國榮相繼宣布唔再領獎同離開樂壇，佢憑住《一生何求》，迎嚟佢歌唱事業嘅另一個高峰。《一生何求》同時被選做港台十大中文金曲同十大勁歌金曲，專輯入面收錄嘅《冷暖風鈴》同《心碎路口》等，都係陳百強一貫風格嘅情歌。
《耆英先鋒隊》係2007年由香港影音使團製作嘅福音電影，套戲嘅對象係長者，劇情比較簡單。故事講述一個熱愛音樂嘅年青音樂人Johnny，同一班「老有所為」、樂天派嘅長者，經歷無盡困難，共同演出一個長者音樂劇，獻畀其他長者欣賞。
阿速吉八係元泰定帝也孫鐵木兒個仔。元致和元年七月，也孫鐵木兒過身。九月，阿速吉八喺上都登基做皇帝。同一個月，元武宗個仔圖帖睦爾亦都喺大都登基做皇帝。同年十月，支持阿速吉八嘅一派畀支持圖帖睦爾嘅一派打敗，《新元史》話之後阿速吉八下落不明。
建除，又名十二建除，曆日占卜法，占卜流派，漢時稱流派為建除家。至少出土文物，可以追到戰國時秦簡。如今曆日之中，仍會按日寫上建除。而且推算從無中斷。干支紀日之外，此為一可靠推斷曆日之法。類似之法，如隋始附六十甲子納音，宋始附二十八宿演禽。
建除有十二字，建除滿平定執破危成收開閉。按十二節氣逐日安排一字，一般順住由頭數到尾，到尾又再從頭數過，而遇節氣，重覆尋日字。一年有十二節氣，咁就重覆十二次，所以下年就會咁啱接得返。起始以正月節立春計寅日為建，一路數落去。
比鄰星b係一粒太陽系外行星，喺紅矮星比鄰星宜居帶之內。呢粒行星距離地球大約 4.2 光年，喺天球嘅半人馬座裏面 。比鄰星b 係已知距離太陽系最近嘅系外行星，亦係已知距離最近嘅宜居帶內嘅系外行星。粒星用徑向速度法發現。
范愷雯喺2016年正式用藝人身份出道，工作包括金花獎國際電影節司儀、路訊通節目主持等等。佢喺viuTV真人騷節目《脫獨工程》，做其中一位參賽者嘅替身，因為幾靚女而開始畀觀眾留意。另外，同年佢亦頭一次參演電影《一拳青春》。
2008年1月17號朝早十一點開始，為咗完善黑沙環新填海區嘅交通網絡，配合呢區發展需要，同埋黑沙環中街去東北大馬路嘅路口以經完工，黑沙環中街可以全面開放通車，成為呢區一條循環馬路，所以黑沙環中街會由雙向行車，永久改成順時針方向單向行車，調整之後東北大馬路嚟嘅車可以由保利達花園前嘅路口入去黑沙環中街，去黑沙環衛生中心方向，再經海名居大廈北邊嘅新路口出東北大馬路。
銀湖·天峰係由港鐵公司同信和置業合作發展嘅一項地產項目。喺香港沙田區馬鞍山烏溪沙站上面，佢後面係翠擁華庭，佢前面好遠嘅地方係恒基落禾沙項目同埋吐露港。成個項目有370,000平方呎，將喺2009年11月30號起好。
住宅項目由7座樓高38至到到46層嘅樓組成，用弧形排列，提供2,169個單位。據發展商講，項目係以大單位為主，2房單位由700平方呎起，重有相連、複式、連天台戶等等特色單位，成個屋苑有超過20款唔同嘅間隔類型。
唔合作運動係世界史上第一個全國性嘅唔暴力反抗運動，由印度聖雄甘地同埋印度國大黨領導，係印度獨立運動嘅一部份。第一次世界大戰結束咗之後，英國對印度嘅統治嚴厲咗，反英運動多咗，要求獨立自治嘅聲高漲。甘地呼籲以唔暴力嘅唔合作手段，抵制英國嘅統治。
《天地和食》，係香港Now TV製作嘅旅遊及飲食節目，總共兩集，由駱振偉同埋鄧洢玲主持。睇起上嚟喺香港都能夠好容易品嘗到嘅日本美食，背後嘅食材其實一啲都唔簡單。兩位主持帶大家追蹤源頭，去到食材發源地，發掘背後故事，同廚師、食品製造商、埋工作人員，分享飲食心得同埋經驗，深入介紹一道美食係點樣製作完成。
永樂街係香港香港島近上環電車總站南面嘅一條街，歷史悠久。近街嘅鋪頭好多都係賣南北貨海味「鮑參翅肚」嘅，所以係有名嘅海味街。條街全長950米，東西走向，沿途經過德輔道中、林士街、文華里、禧利街嘅港鐵港島綫上環站A2入口、急庇利街、摩利臣街、德輔道西等。
當炭治郎孭住禰豆子落山嗰陣，禰豆子突然之間鬼性情大發，當炭治郎撐住禰豆子嗰陣時，俾鬼殺隊嘅富罔義勇見到，當佢就嚟殺禰豆子嗰陣，炭治郎係咁保護住禰豆子，重將佢打暈。而當禰豆子掙脫咗佢，發生咗令人諗唔到嘅事，禰豆子居然用肉體擋住咗炭治郎。
因為炭治郎想將禰豆子變返人，所以就打算加入鬼殺隊。而喺去修行嘅路程當中，有唔少人都有幫佢。直到最後試煉當中，係叫佢要將舊石頭斬咗一半。而當炭治郎做唔到嗰陣，一個少年就同佢日日夜夜咁樣試煉同埋打鬥，務求好好將炭治郎修行到完美為止。
未同Britney Spears離婚前嘅 Federline 都重未係一個歌星，而且無乜識佢，自從佢搞大咗Britney Spears個肚，就以Britney Spears老公身份進軍樂壇，第一首歌Lose Control，走Hip hop路線，喺'Teen Choice Awards'首度演出，美聯社評論認為佢演出落力，睇得出佢喺樂壇發展嘅誠意，但係Hip hop樂迷社群入面就唔多同意，XXL雜誌總編輯 Elliot Wilson 就認為 Federline 嘅音樂只係玩玩吓，根本就笑死人。
喺美國加利福尼亞州出世。細個嗰陣，流落街頭嘅Kevin曾經學跳霹靂舞，因而有一技旁身，大個咗之後做過 Pink、Destiny's Child、'N Sync，甚至Michael Jackson嘅舞蹈員。
但Kevin最出位之作，莫過於係同流行樂壇女神級巨星Britney Spears喺2004年8月18號閃電結婚。問題係佢之前已經係演員Shar Jackson嘅老公兼生咗兩個細路，為咗同Britney Spears結婚而同Shar Jackson離婚。
本身金正日個位係想畀大仔金正男做，但係金正男畀黨高層話佢響日本同中國引發嘅問題太多，所以金正日想搵第二個嚟取代金正男。爾個時候，身為二仔嘅金正哲就畀人寄於厚望。但係就後畀咗細佬金正恩做，聽講話因為佢有內分泌失調、有住藝術家同埋偏向女仔嘅性格，所以畀老豆睇唔起。
李燕燕原本係香港女子足球代表隊U18成員，後嚟改練單車。2015年，佢轉做全職運動員，曾經喺2016年亞洲單車錦標賽青年組個人公路賽攞到第四名同凱琳賽攞銀牌。喺轉戰成年組之後，佢由原本主力嘅公路賽轉戰場地賽。
，簡稱廣州二外，文革期間嗌過廣州市第77中學，係中國廣東廣州嘅一間全日制中學，1956年秋開辦，雖然位置喺白雲區太和鎮，但有兩個大門，而且兩邊門牌冧唔同。其中西門喺和意路48號，東門喺大來南路59號。
烈士陵園站嘅收費區喺站廳嘅中間偏南嘅位，而北邊係人行通道，而車站嘅商舖方面，都喺嗮車站嘅周圍，而自助服務喺嗮車站嘅東西兩邊。而收費區有扶手電梯同樓梯往返月台都得。而專用𨋢喺車站嘅東邊免費區域入面，乘客若果有需要嘅話，可以向車站嘅工作人員查咗車飛之後嚟協助用。
呢個站最早出喺1988年嘅地下鐵道路網規劃嘅初步方案入面。到咗1993年12月28號先至正式開始逳手起呢個站。1999年2月19號，廣州地鐵1號綫全線通車之後先至開放，直到同年6月28號全綫通車時先至商業化營運。
呢個站嘅客流量都幾大下，因為附近冇幾遠就係啲大型嘅商場，喺呢個站嘅北邊有間烈士陵園響度，嚟廣州度旅遊嘅乘客都成日嚟呢個站嘅。喺車站嘅B3出入口附近冇幾遠就有間廣東省人民醫院喺度。重有嘅係，有好多後生仔女行商場都成日嚟呢個站落車嘅。
大清時期，石湖、謝家莊、上南地等41個鄉啲民眾出錢，喺太和一帶起咗間祠堂。祠堂起好後成為太和地區，民眾學武裝力量嘅地方。鴉片戰爭時期，聯升社學班人馬喺謝世恩帶領下，先後落到牛欄崗同四方砲臺打走啲英國軍隊。
祠堂座北向南，兩進偏厢祠堂式建築。佔地闊約26.5m，深約32m，面積大概848m²。結構係青磚同硬山頂，前頂有對打掂嚟嘅鰲魚，硬檐嘴有琉璃瓦裝飾。間嘢後墻原先有嚿《太和市聯升社學序》碑石，但1979年俾廣州博物館收藏咗，放咗喺三元里人民抗英鬥爭紀念館入面。
蟯蟲學名Enterobius，係一種人寄生蟲，亦係一種綫形動物。佢從口入，寄生響大腸裏面，雌雄響腸裏交配。雄蟲交配完即刻死。而雌蟲就響人屎眼生蛋，從而會整啲嘢落去搞到屎眼痕，等人抓。一抓啲蛋就會黐響手，傳畀第二個。
佢喺國家初級學院同新加坡國立大學畢業。佢曾經因為鍾意小朋友考慮過讀兒童心理學，但最後佢修讀嘅係舞台劇。讀大學期間佢曾經係NUS Dance Ensemble嘅會長，佢之後喺2001年參加優頻道主辦嘅《新臥虎藏龍》新秀比賽出道，轉到電視界發展，同期嘅重有郭蕙雯。
榕樹頭係油蔴地起源地，英國得香港後，就有將依帶劃爲唐人聚居地。後尾拆咗重建，起咗油蔴地差館，除咗天后廟，原貌已不復見。香港政府後再重建榕樹頭一帶，全係社區用地，好似九龍政府合署，油蔴地公共圖書館，梁顯利油蔴地社區中心、油蔴地賽馬會分科診所等。
改革開放後，中國大陸消費產品生產現象，普遍無視外國智慧財產權，經常跟風仿冒外國最新流行商品。當中國因改革開放後晉升世界工廠，國外品牌廠商到中國設廠，但幾乎零配件供應鏈受限中國境內，令山寨品牌商業間諜容易偷出「商品機密」，並進行複制生產。
由於逃避設計、品牌、專利，許可等開發成本，或用較差材質，山寨產品通常具備低價優勢，針對落後經濟地區競爭力。同時，大多山寨產品模仿，冒充知名產品品牌，外觀，用此可欺騙消費者，令市場出現盜版受害者。但亦有情況，山寨產品會修改原產品特性，功能以滿足山寨品用家需要，例如有「超長待機」、「超大音響」、「雙卡雙待機」手機宣稱等，此行為在中國有時會被美化成「第二代創新」。
月球坑觀測同感測衛星或月球隕石坑觀察與感測衛星係美國太空總署喺世界標準時間2009年6月18號同月球勘測軌道飛行器一齊向月球發射嘅一粒探測衛星，喺10月9號開始對月球進行撞擊，希望搵到月球有水嘅證據。
喺台灣閩南話入面嘅慣用熟語，係指一個男人冇擔當、冇男子漢嘅氣魄，被人睇唔起。其中嘅/九/係/狗/嘅諧音。不過聽著往往認為話者隱含詈鬧之意。台灣布農語入面嘅代名詞同諧音，不過布農族人偶爾會用當雙關語嚟用。
珠爾多河嘅流域多數係黃泥河國家級自然保護區，保存住完整嘅原生植被、以及豐富嘅生物羣落。清代時，吉林貢納畀清室嘅貢品多數由呢度額穆索羅嘅打牲烏拉採集。除咗自然保護區，條河嘅下游臨近河口一帶嘅平原如今都開拓成耕地。
呢度係牡丹江流域嘅一部分，個流域作爲滿洲族嘅祖地，好多地名其實係滿文名。珠爾多河嘅滿文全名叫ᠵᡠᡵᡠᡩᠣᡤᠣᠨᠪᡳᡵᠠ，ᠵᡠᡵᡠ意思係「雙」，ᡩᠣᡤᠣᠨ意思係「渡口」，ᠪᡳᡵᠠ意思係「河」，合埋意思就係「孖渡河」。
鉕係唯一嘅鑭系元素同僅有嘅兩個元素喺頭82之間，而冇穩定嘅同位素之一。呢個係液滴模型一個好少發生嘅影響同相鄰元素嘅同位素嘅穩定性產生嘅結果，亦係頭84個之中最唔穩定嘅。衰變產物主要係釹同釤同位素。鉕核異構體可能衰減到其他嘅鉕同位素同，一種同位素有非常罕見鐠嘅α衰變模式。
龍翔道眺望處，香港公園之一，遊樂場之一，眺望處之一，喺九龍筆架山，龍翔道近龍駒道口，英文叫Lung Cheung Road Lookout。行政上歸深水埗區。設施有寵物共享公園，以及狗糞收集箱。公園全日開放。
氹仔事件，係澳門衝突，時爲一九六六年，當時澳門由葡萄牙統治。澳門氹仔坊舍增修校舍，因爲氹仔學校擴建問題，同當時澳門當局起爭執，澳門警察對當地市民動粗，造成24人傷亡，1人被捕。其後澳門中華總商會同當局談判被拒絕。
對於中國同越南嘅習俗，除咗自己嘅亞叔之外，重有大過自己好多嘅生保男人，禮貌上會稱呼佢做「亞叔」，如果熟咗又識個名，「叔」字之前要加個名，例如「霑叔」。睇情形，30歲以上嘅男人應該叫做「叔」，30以下做「哥」，但係唔係一定要噉叫，睇吓對方鍾唔鍾意，有啲成五十幾歲都接受俾人叫「哥」。
興登堡號係隻德國飛船，1936年3月4號首航，係當時全世界最大航空器，長245米、高41.18米，體積20萬平方米，裝咗4個柴油引擎，時速可以去到135公里，可以載40到61個機組人員，同埋50到72個搭客。
响二〇一〇年，美國新澤西州賭博控制委員會話，因為何超瓊及其老竇何鴻燊喺澳門同黑社會有密切嘅商業關係，所以美高梅夢幻同佢哋夾份喺澳門做生意唔妥。該委員會要求美高梅夢幻同何家斬纜，否則好快就冇得喺美國新澤西州營運賭場。
响二〇一五年三月十五號，澳門美高梅舉行某藝術展覽開幕禮，當時有個受邀到場嘅《正報》記者，嘗試走近出席嘅官員採訪時，被酒店護衛粗暴拉扯阻止。翌日，澳門傳媒工作者協會發表聲明批評酒店干預新聞自由，酒店則向傳媒發出道歉通知。
以法蓮支派喺以色列歷史中扮演咗重要嘅政治同軍事角色。佢哋嘅領導人約書亞係以色列嘅一位重要領袖，佢帶領以色列人征服咗迦南地，分配領土並建立咗以色列嘅政治體系。此外，以法蓮支派亦派出咗好多勇士參與以色列嘅戰爭，為保衛以色列同擴張領土作出咗貢獻。
國家主義，喺政治學度係一種理論體系，主要係提倡國家政體有著嘅政治權威，有一定嘅法理基礎去干涉一啲社會層面。呢個體系入邊會包括經濟政策同社會政策，尤其係牽涉咗稅收同生產資料嘅方面。喺1850年代開始有咗呢個講法後，呢成套嘅概念體系，喺1930年代到1940年代嘅美國政壇度，係畀啲政客專家等等用得好多下。
而國家主義具體細分，就包咗好多種嘅理念形態，由小政府主義到大政府主義都係。小政府主義係推崇用最細嘅管治政體嘅政治學理論，譬如係採用守夜人國家嘅模式，就係只用部隊、警察同法院去保證啲人，唔會被侵略、偷竊、違約、詐騙等嘅問題纏繞。
集權主義嘅理念就係要有個強大而夠權威嘅政體，系統咁用法律或者權威，推行啲道德同文化嘅習慣。法西斯主義所支持嘅國家主義理念，係認為主權係由民族國家而唔係人民持有著，而啲個體同自治體。冚嘭唥就係為強化政權嘅力量、威信同福祉而存在嘅。
呢個體系係否定咗個人主義，將個民族共同體當成係一個有機體，由最高領袖帶領著，充斥咗團結、力量同紀律嘅熏染。法西斯主義同某啲類型嘅社團主義，會係強調個社團組織、尤其係個政權集合體係佔咗絕對位置，而仲要偉大過組成咗佢嘅整體各部分，由此當中嘅個體係絕對要去服侍呢個政體。
經濟國家主義嘅注重觀點，係政權有著主要、必要同具法理嘅角色，去指點點樣搞成個主要嘅經濟活動。要造成呢個嘅狀態，係既可以用國有企業或其他政府機構嘅參與，同計劃經濟控制生產直接嚟實現。或者係間接透過經濟干預，同埋宏觀經濟度嘅規則去到干涉經濟。
喺一啲案例度，國家資本主義係指代好似統制咁嘅經濟政策，呢個喺20世紀下半葉以嚟嘅法國度存在過，到依家嘅中華人民共和國同星洲嘅經濟當中都有，佢哋啲政府係有份控股啲上市公司。而有啲學者都會將原東歐社會主義國家嘅經濟表現，當作國家資本主義嘅一種形式。
喺市場經濟 入邊，係政府有著大量嘅干預、訂立規例或者係施加影響力喺市場運作度，有時就會用呢種理論做佢嘅定義。有著好多干預參與咗嘅市場經濟，有陣時就會稱之為混合經濟。經濟干預主義係主張，喺資本主義經濟嘅框架入邊，國家政府有著一定法理或必要嘅角色，去干預成個市場運作，規管返私營部門產業過度嘅發展，仲有代替市場、提供或者補水啲市場供唔足嘅產品同服務。
國有社會主義主要係指，以國有企業做啲產業、以政府計劃控制啲資源分配嘅社會主義模式。呢個概念係經常用嚟指代原共產主義國家嘅蘇聯式經濟模式。喺一啲案例度，國有社會主義同國家資本主義係可以換著嚟，去形容蘇聯式經濟，因為原本蘇聯嘅經濟模式，實際嘅產生條件就係政府計劃主導嘅資本分配同社會等級化。
政治上，國有社會主義理論係經常俾用去專登設計，一切嘅社會主義政治理論或者行動，用去保社會主義革命有得成功。呢啲係用去支持返政府權力喺社會主義建設入邊嘅使用， 或支持返政體必須夠認受性嘅信念。多數時會係用呢個概念，嚟形容啲好撐一黨專政、奉行馬列主義嘅社會主義人士。
歷史度國家主義嘅兩個高潮，係採行高度集中嘅計劃經濟嘅法西斯主義、大日本帝國、納粹德國嘅納粹主義，同蘇聯做代表嘅共產主義，到依家嘅世界各國，仲有唔同程度咁存在著。唔少嘅歐洲國家就採用咗混合經濟體制，而新加坡係有六成嘅國內生產總值來自政府相關嘅企業。
姑唔論政治學範疇度有超多對政權嘅生態同權利嘅疑問，西方文明入邊針對著國家主義嘅懷疑論，喺啟蒙運動發展嘅哲學思想度係根深蒂固嘅。約翰洛克喺光榮革命前後所發表嘅文章，係好大影響咗現代人嘅睇法，尤其係《關注寬容嘅信》、《政府論》、 《人類理解論》呢幾個。
喺1689嘅文章度，佢奠定咗自由主義理論嘅基礎，即係話咗，人權喺政府之前經已存在咗; 講到政府嘅宗旨係要保護個人同財產權利; 講到政府一旦子唔咁做，人民係可以正式咁終結呢個政府; 仲有講到最好嘅保護權利嘅形式，係一個有著選舉正式代表嘅政府機構。
學校喺1957年創辦，初期係中國有色金屬工業總公司屬下嘅中專學校，用過廣州有色金屬工業學校嘅名，期間承擔咗中專教育成42年，直到1999年開始轉型成高等職業教育，2000年升級成高職院校，學校升級後亦改名做廣東工貿職業技術學院。
2018年10月24號，馬來西亞首相馬哈迪去曼谷，展開為期2日嘅訪問，同巴育舉行雙邊會談。雙方領導人喺會後舉行聯合記者招待會發表聯合聲明。與此同時，巴育嘅夫人娜拉蓬喺泰國總理官邸接待馬哈迪嘅老婆茜蒂啊斯瑪。
2021年1月13號，人權觀察公佈嘅《2021年世界人權報告》指出，泰國對公民同政治權利施加咗限制。由巴育領導嘅軍政府喺2020年以政治動機為由解散主要嘅反對黨，並以武漢肺炎大流行為由，喺全國范圍內實施緊急狀態，喺2020－2021年泰國示威期間任意逮捕民主活動家，並濫用武漢肺炎緊急措施來壓制言論自由同媒體自由，作為其擴大其鎮壓政策嘅藉口。
2014年11月21號，巴育喺一場訪問過程中，被問及佢係咪驚反對軍政府嘅抗議時，一邊摸住一名跪喺度嘅記者嘅頭，另一邊用手狂搓記者嘅耳仔，引起輿論非議。因為喺泰國文化中，頭部係一個神聖嘅空間，被陌生人摸到會被認為係唔禮貌。
泰國軍政府發言人表示「呢啲很正常」「呢個係一種非常友好嘅姿態，係表達個人情感嘅一種方式」。嗰條片被放上Facebook同YouTube，獲得好多網民點擊，譏諷巴育嘅動作似對待寵物同批評軍政府話五月政變係為泰國帶嚟幸福嘅觀點。
2021年3月9號，巴育喺主持記者會上，被現場媒體追問其3名內閣成員因7年前嘅抗議活動而被判刑，內閣空缺係咪已有潛在人選時，巴育好嬲噉當場攞起一罐消毒用嘅酒精噴霧朝坐喺第一排嘅記者狂噴，然後一隻手攞住口罩擋住自己塊面快腳離開記者會現場。
到咗三國後期，魏國皇帝經已冇乜權力，真正扼有實權嘅人係軍隊統領晉文帝。263年，司馬昭率領魏國軍隊吞滅蜀國，265年病死咗。佢嘅仔司馬炎接咗佢個位。就喺呢一年，司馬炎廢咗魏國皇帝，自立為晉國皇帝。279年，司馬炎發動滅吳戰爭，六路大軍進攻吳國，勢如破竹。
超導超大型加速器係一座已經腰斬徂嘅環形粒子加速器。爾部加速器喺1987年喺美國德州開工，原計劃周長87.1公里，面積大概相當於日本嘅東京都區部。加速器隧道位於地底下70米，配備一萬個超導電磁鐵。加速器可以將質子加速到20太拉電子伏特，產生總能量高達40太拉電子伏特嘅質子束對撞，目標係觀測到理論預期嘅希格斯玻色子。
超導超大型加速器項目最初嘅預算係44億美元，但係到1993嗰陣，預算已經追加到110億美元。同一年，美國國會因為資金問題而腰斬徂加速器項目，當時加速器項目組已經挖徂成22.531公里長嘅隧道。而希格斯玻色子就到2013年先至被歐洲核研究組織觀測到。
中國共產黨第七次全國代表大會於1945年4月23號至6月11號响延安召開，出席七大嘅代表共755名，其中正式代表547名，候補代表208名，代表當時全黨121萬黨員。分為中直、西北、晉綏、晉察冀、晉冀魯豫、山東、華中同埋大後方8個代表團。
喺七大代表中，年紀最大嘅近70歲，最細嘅先得20歲左右。大會選出毛澤東、朱德、劉少奇、周恩來、任弼時、林伯渠、彭德懷、康生、陳雲、陳毅、賀龍、徐向前、高崗、張聞天同彭真15人組成主席團，選舉任弼時為大會秘書長、李富春為副秘書長。
1945年4月23號，延安楊家嶺中央大禮堂，七大開幕式嘅主席台上，掛住毛澤東同朱德嘅巨幅畫像，鮮艷嘅黨旗掛喺兩邊。會場後面嘅牆上，掛住「同心同德」四個大字。兩面牆上張貼住「堅持真理」、「修正錯誤」等標語，靠牆邊插住24面紅旗，象徵住中國共產黨24年奮鬥嘅歷程。
大會通過咗新嘅黨章，確定以馬克思列寧主義同中國革命實踐相統一嘅毛澤東思想作為全黨一切工作嘅指針。大會選舉產生咗44名中央委員同33名中央候補委員組成新一屆中央委員會，响閉幕式上，毛澤東致題為《愚公移山》嘅結束詞。
中國共產黨第七屆中央委員會第二次全體會議於1949年3月5號至13號响河北省平山縣西柏坡舉行。係中共取得全面勝利之際召開嘅中全會。出席會議嘅中央委員34人，候補中央委員19人，列席會議嘅有關人員11人，因為交通條件等原因有20人缺席。
中國共產黨第七屆中央委員會第三次全體會議於1950年6月6號至9號响北京舉行。出席會議嘅有中央委員35人、候補中央委員27人。各省、市委、中央各部委負責人同有關工作人員43人列席咗會議。毛澤東响會上作《為爭取國家財政經濟狀況的基本好轉而鬥爭》嘅書面報告，並作咗《不要四面出擊》嘅講話。
中國共產黨第七屆中央委員會第四次全體會議於1954年2月6號至10號响北京舉行。出席會議嘅有中央委員35人，候補中央委員26人。中央各部委、中央人民政府黨組，軍委各部門同人民團體嘅主要負責同志共52人列席咗全會。
全會嘅主要議題係關於農業合作化問題同關於召開黨嘅第八次全國代表大會問題。毛澤東主持全會，並作咗《關於農業合作化問題》嘅報告。全會通過咗《關於農業合作化問題的決議》及《農業生產合作社的示範章程》。全會把黨內响合作化速度問題上嘅唔同意見當作右傾機會主義嚟批判，助長咗農業社會主義改造中嘅急躁冒進情緒。
中國共產黨第七屆中央委員會第七次全體會議於1956年8月22號、9月8號、9月13號响北京舉行。出席會議嘅有中央委員44人、候補中央委員23人。全會討論並通過咗第七屆中央委員會準備向中共第八次全國代表大會提出嘅政治報告、黨章修改草案同埋關於修改黨章嘅報告、關於發展國民經濟第二個五年計劃嘅建議嘅報告。
中華統一促進黨，簡稱統促黨，係一個中華民國嘅親共統派政黨  ，支持中國共產黨嘅政治主張，反對台灣獨立同埋臺灣共和國 。該黨以促成一國兩制為宗旨，時不時喺公開活動舉中華人民共和國國旗 。自成立以嚟，該黨捲入咗唔少爭議同埋衝突破壞事件。
謝茜嘉係香港商業電台叱咤903節目主持人同助理總監。近年成為旅遊達人，除咗主持電台節目《西加航空》、《叱咤樂壇》，重幫無綫電視J2台拍旅遊特輯茜嘉團遊系列等等。2013年夾埋朋友同臺灣人合作喺宜蘭縣開始經營超五星級民宿「海田行館」。
沙龍攝影愛好者，香港簡稱做龍友，係鍾意沙龍攝影嘅一班業餘影相愛好者，或者當中嘅成員。沙龍攝影愛好者鍾意影相係為咗興趣，或者跟師傅或帶徒弟工餘周圍去搵嘢影。沙龍攝影愛好者可以細分為幾類，有啲鍾意影靚女、街景、歷史建築物、地區盛事、旅遊風光。
Agda 係一個依賴類型嘅純函數式程式語言。依家嘅版本，Agda 2，最初由瑞典查爾摩斯工學院嘅 Ulf Norell 作為博士論文課題設計同埋實現。先前的版本 Agda 1 由 Catarina Coquand 喺 1999 年開發，而依家嘅版本則係對佢嘅徹底重寫，所以可以睇做一個全新嘅語言，但係保留咗 Agda 嘅命名同埋傳統。
劉迺強，SBS，籍貫廣東，中華人民共和國第十屆全國政協委員、全國政協香港區委員、香港特別行政區第三任行政長官選舉委員會委員、致遠文化服務有限公司行政董事，並於2007年獲委任為香港特別行政區基本法委員會委員，接替鄔維庸嘅遺缺。
劉氏喺1982年成為匯點創會會長，直至1988年任滿轉任主席，係當年「民主回歸派」嘅旗手。1992年匯點內部因對彭定康嘅政改意見分岐而分裂，劉氏同一啲反對彭定康政改嘅會員脫離匯點。匯點其餘成員隨後同港同盟合併為今日嘅民主黨。
佢係波蘭已故前總統歷赫·卡錢斯基嘅孖生兄弟。歷赫·卡錢斯基喺2010年斯摩棱斯克空難當中罹難之後，雅羅士華夫·卡錢斯基喺之後嘅總統大選當中同當時嘅代總統哥莫羅夫斯基競逐總統職位，最後喺第二輪投票當中以46.
不過，日本氣象廳同埋聯合颱風警報中心報告話巨爵並冇登陸，只係橫過呂宋。9月13號，聯合颱風警報系統升做熱帶低氣壓。巨爵係9月13日移去南海北部之後，日本氣象廳將呢個風升格做熱帶風暴，再喺第二日升格做強烈熱帶風暴。
之後，巨爵強度迅速提升，同日朝早十一點，日本氣象廳把巨爵升格為強烈熱帶風暴，無幾耐，同日下晝5點55分已經升格為颱風。喺登陸江門市上川島之前，最高持續風速更高達每小時140公里，實際上已經係聯合颱風警報中心2級颱風嘅程度，但當局升格巨爵做1級颱風化後就冇再升。
9月13號，香港天文台喺20時35分發出一號戒備信號，宣稱位於南海北部嘅熱帶低氣壓已增強為一個熱帶風暴，但係日本氣象廳並唔承認。喺21時，呢個熱帶風暴集結喺香港之東南約530公里，預料向西北偏西移動，時速約20公里，靠近廣東海岸。
9月14號，香港天文台喺11點15分改發三號強風信號，16時宣佈將會喺18時前改發八號信號，之後喺17點55分改發八號東北烈風或暴風訊號。喺21時，颱風巨爵集結係香港以南大約150公里，預料向西北或西北偏西移動，時速約18公里，移向廣東西部海岸。
9月15號00時35分，香港天文台發出八號東南烈風或暴風信號取代八號東北烈風或暴風信號。再喺3點55分發出黃色暴雨警告同埋新界北水浸特別報告。巨爵喺15號2時至4時最接近香港，距離係140公里，中心風力亦已達巔峰狀態嘅140公里／小時。
9月14號下晝1點半，地球物理暨氣象局改掛三號風球，重話會喺夜晚9時或以前改掛八號風球。下午時份，氣象局發出黑色風暴潮警告，喺第日凌晨零時開始生效，預料第日清晨5點，水位將會高過內港路面1.1米。預料受影響地區分別係內港、沙梨頭、青洲、關閘、台山、下環、新橋、西灣湖、筷子基、司打口、媽閣、新馬路中段至康公廟前地、三盞燈、紅街市、高士德、營地大街、葡文學校、下環街市、祐漢街市同黑沙環。
9月15號0時，颱風巨爵集結喺澳門南大約110公里，以時速16公里嘅速度向西北偏西移動。氣象局預料八號烈風或暴風訊號將最少維持到15號清晨。受颱風巨爵影響，澳門有幾到電壓唔穩，有啲大廈電力斷咗幾次。清晨4點15分至4點38分期間，西灣大橋電力亦一度中斷。
巨爵喺15號凌晨3點最近澳門，只係距離70公里。巨爵係颱風，入咗澳門100公里警戒範圍，技術上已經係「一股颱風正面吹襲」，而且澳門市面亦已經大致吹暴風，嘉樂庇總督大橋更加錄得颶風程度嘅持續風速，澳門其實可以懸掛九號風球。
截至9月15號凌晨2點45分，廣東省共有4縣市發佈橙颱預警、14縣市發佈黃颱預警。中國氣象局指風暴喺15號朝早7點喺廣東省台山市北陡鎮登陸。廣東東南沿海等地，由13號夜晚開始有狂風暴雨，而廣東省氣象局喺14號夜晚10點半啟動颱風應急預案二級
到咗約300年前，啲人就改用一張形狀同正方形相若嘅紅紙，包住銅錢，封做「利是」，所以又叫做「紅紙」。而第一代嘅印刷紙質利是封，約於1900年，印刷術開始廣泛應用時，先至面世。當時嘅所謂利是封，做法超簡單，淨係以紅紙印上黃油，再響未乾嘅黃油上灑上金粉，效果就好似而家燙咗金字嘅利是封咁，而圖案就多以簡單為主，再配合一啲吉祥字句。
由於收紅包嘅人響拆開利是封後，往往就會將利是封棄掉，每年浪費唔少紙，因此有環保人士提出循環再用利是封。除咗留待出年農曆新年或需要時再用嚟封利是之外，重可以做一啲賀年飾物，例如裝飾用嘅假爆竹、魚形或者球形嘅吊飾等。
桂枝湯，湯藥一種，極為古老藥方，上至漢時。出自張仲景所寫傷寒論，為至常用湯藥，有謂羣方之首。用藥材五種，去皮桂枝、芍藥、炙甘草、生薑、大棗。論中主治太陽病中風。至常見用於治發熱、出汗、頭痛、怕風、怕寒等。
太陽為人體之經，而非指日。而風就指吹人受風受寒，食寒涼嘢，整涼個人而得病。故此中風並唔單平日講爆血管嗰啲中風，而係受涼而得病。若年月積累受涼，會有更嚴重嘅病。而中風更嚴重稱傷寒。桂枝湯解表嘅風，但若果已變成傷寒，就唔能即刻用桂枝湯，要同其他湯藥，理咗其他問題先。
最早期嘅'殘暴'聲樂效果可以追朔至1956年Screamin' Jay Hawkins嘅'I Put a Spell on You'。1966年The Who嘅'Boris the Spider' 亦同今日嘅黑死腔相似。
映灣園整體會所同園林面積超過61萬方呎，係全港最大，以強烈度假風情做賣點。會所叫Club Carribbean，分別以5個主題包裝，有3個會所，其中第1期巴哈馬會所已經喺2002年12月啟用，設施達42項。
岡瓦那大陸係地質史上嘅一塊古陸，最初由羅迪尼亞大陸喺埃迪卡拉紀瓦解而成。之後喺石炭紀同北面嘅陸地合併成盤古大陸。響侏羅紀中期再由盤古大陸南面分裂出蒞，然後進一步分裂成而家嘅南極洲、南美洲、非洲、馬達加斯加島、澳洲大陸、阿剌伯半島、印度次大陸同西蘭大陸。
《食的秘密》係一輯飲食節目，記錄香港多種著名地道美食，為呢啲美食作出一個歷史性存檔。除咗講解唔同美食嘅典故之外，更為觀眾拆解其中烹調秘訣，用多種角度分析呢啲美食受歡迎嘅原因。畀觀眾喺品嚐美食之餘，更認識到中華烹調技藝嘅博大精深。
馬來西亞武漢肺炎疫苗接種計劃  主要係講馬來西亞由馬來西亞政府執行嘅大規模武漢肺炎疫苗接種計劃。呢個計劃嘅目標係為馬來西亞全數適合接種疫苗嘅居民免費或者付費提供疫苗注射，以保障國民免受武漢病毒感染，遏止馬來西亞嘅武漢肺炎情，以及結束呼吸道疾病大流行，達至群體免疫效果。
馬來西亞衛生部喺4月份做過一項研究表示，喺1.5萬名受訪者當中，有88％受訪者同意接受疫苗，亦有10％人拒絕接受疫苗，另外2％嘅人等緊疫苗效果再決定。呢個計劃免費或者付費畀適合接種疫苗嘅馬來西亞居民接種，目標係達成80%群體免疫以遏止馬來西亞武漢肺炎疫情。
儘使疫苗接種計劃大多數情況下可以順利運作，但係計劃仍然受到好多爭議同問題，即使馬來西亞政府已經購買超過馬來西亞人口所需嘅疫苗，但係疫苗供應仍然不足而導致疫苗推出速度緩慢。另外，打疫苗嘅安排同優先次序仍然處理不善、MySejahtera疫苗接種預約同證書系統問題、有關疫苗嘅假新聞、疫苗接種中心過度擁擠同群體爆發以及義工同當局對外勞粗暴對待等。
呢次接種計劃採取咗全政府同全社會嘅方法嚟協助，當中包括部委同政府機構、州政府、非政府組織 、私營部門以及社區各人士以確保疫苗接種計劃達到目標。凱里·賈瑪魯丁作為馬來西亞科學、工藝及革新部部長喺獲得馬來西亞內閣批准後，被任命為國家武漢肺炎免疫計劃嘅統籌部長，直到佢喺2021年8月16號辭職。
武漢肺炎疫苗供應保證特別委員會，係由馬來西亞衛生部同科學、技術及創新部共同主持，以確保採購全國武漢肺炎疫苗供應工作能夠順利有序進行。委員會成員包括馬來西亞衛生部、馬來西亞財政部、科技及創新部、國際貿易及工業部、馬來西亞外交部、馬來西亞內政部、通信及多媒體部、國家安全委員會、總檢察長辦公室同埋總理公共衛生特別顧問根據國家疫苗接種計劃嘅管治結構圖。
新冠疫苗接種特工隊由馬來西亞政府根據喺2021年1月20號舉行嘅內閣會議期間做出嘅決定成立，以確保疫苗嘅分發工作做到完整無缺。以前由凱里·嘉馬魯丁領導，佢係國家武漢肺炎免疫計劃嘅協調部長，佢作為監督框架入面嘅協調委員以及支持國家武漢肺炎免疫計劃實施嘅總體策略。
呢個委員會嘅主要任務係計劃、實施同監察疫苗嘅供應同分配、疫苗接種登記、疫苗儲存中心同疫苗接種中心嘅準備、疫苗接種報告、準備疫苗儲存中心同疫苗接種中心、關鍵績效指標同埋風險管理貫穿成個免疫計劃嘅實施過程。
10月24號，以科學、工藝同革新部長凱里·嘉馬魯丁為首嘅武漢肺炎疫苗供應特別委員會第一次開會，決定預計下年第一季獲取嘅首批疫苗優先畀前線人員，包括醫護、警察、監獄同移民局做嘢嘅人。同時馬來西亞衛生部已聯系處喺第3臨床試驗階段嘅8個候選疫苗。
11月25號，凱里提到，下年首季70%馬來西亞人接種武漢肺炎疫苗目標聚焦喺成年人，令國家形成群體免疫，即使無接種嘅人亦唔會容易感染武漢肺炎。首相慕尤丁向美國駐馬大使表達意願，希望疫苗面世後，馬來西亞可以公平獲取疫苗。
11月27號，慕尤丁宣佈，馬來西亞喺11月24號同美國制藥公司輝瑞簽署協議購買1280萬支武漢肺炎疫苗，提供畀20%人口，第一批100萬支疫苗將會喺2021年第一季運抵，次季將會有170萬支運抵，而第3季同第4季分別有580萬支同430萬支。
與此同時，馬來西亞亦喺11月23號同全球冠病疫苗機制簽署購買供應10%人口疫苗協議，令到初步疫苗採購額增加至30%人口。政府將免費為人民接種疫苗，特別係高風險人士同患有疾病人士，但係唔會強制接種，至於外國人要接種疫苗就須要繳付衛生部規定嘅費用。
12月22號，馬來西亞同英國藥廠阿斯利康）簽署協議，採購640萬劑新冠疫苗，令到疫苗供應比原先多出10%。同時亦同科興）、康希諾）同加馬列亞）進行最後談判，以攞到超過80%人口或者2650萬劑疫苗額外供應。
5月8號，衛生部長阿漢峇峇確認總共有666,495人完成咗兩劑疫苗接種喺第一階段武漢肺炎疫苗接種計劃。佢仲確認，有1,060,773百萬人完成咗打第一劑疫苗，令到打疫苗總數達到1,727,268人。截至5月7號，已經有9,924,276人登記咗接種武漢肺炎疫苗。
5月16號，外交部長拿督斯里希山慕丁表示中國政府將捐助50萬劑科興疫苗畀馬來西亞。希山慕丁對此表示讚賞，重話呢個舉動進一步鞏固大馬同中國之間嘅外交關係，實現兩國互惠互利，加強大馬疫苗接種過程，有助加快同推進國家武漢肺炎免疫計劃。
另外，日本外交部長茂木敏充亦喺同日宣佈日本政府打算提供日本生產嘅阿斯利康疫苗畀東南亞國家，包括馬來西亞、印尼、菲律賓、越南同泰國。根據日本駐馬大使館所發佈嘅文告，倘若情況允許，日本政府將由7月開始供應相關武漢肺炎疫苗，同會進一步協調此事宜。
5月23號，馬來西亞國防部高級部長依斯邁沙比里證實，馬來西亞政府將會喺6月尾之前購買總數820萬劑科興疫苗，其中380萬劑係通過咗Pharmaniaga Life Science Sdn Bhd嘅「填充同完成」過程攞到。
7月6號，美國運抵100萬劑輝瑞疫苗到馬來西亞作為國家武漢肺炎免疫計劃一部分。另外，之前亦喺6月24號收到嚟自日本嘅100萬劑阿斯利康疫苗。同一日，JKAV證實馬來西亞將會喺2021年7月收到大約1400萬劑武漢肺炎疫苗。
7月14號，馬來西亞政府因應204名醫務人員同義工對武漢肺炎檢測呈陽性後，閂咗雪蘭莪州一個大型疫苗接種中心。當其中兩名義工對武漢肺炎檢測呈陽性後，科學部長凱里·嘉馬魯丁下令對Ideal Convention Centre所有453名員工進行檢測。
8月13號，凱里·嘉馬魯丁宣佈，根據武漢肺炎疫苗供應特別委員會提出嘅修訂建議，馬來西亞將會由2021年9月15號開始向所有12至17 歲嘅青少年提供武漢肺炎疫苗。武漢肺炎疫苗將會首先提供畀潛在醫療狀況嘅青少年，之後係年齡組入面有大至細嘅青少年群組。
武漢肺炎疫苗供應特別委員會亦會以根據衛生總幹事諾希山嘅通知同最新更新嘅臨床指引盡快宣佈點樣向青少年實施武漢肺炎疫苗接種。而12至17歲細路嘅接種計劃將會喺特定嘅疫苗接種中心運作，包括特別 PPV、衛生診所 PPV或者通過外展計劃，例如學校免疫計劃進行。
9月7號，馬來西亞國際貿易及工業部長阿茲敏阿里宣佈，由於馬來西亞擁有高疫苗接種率，2021年10月尾將會將會當武漢肺炎作為一種風土病。首相依斯邁沙比里亦宣佈，9月10號開始，巴生谷地區包括雪蘭莪、吉隆坡同布城，將會進入國會覆蘇計劃第二階段，住喺雪蘭莪、吉隆坡同布城嘅居民可以互相通行，唔再設路障。
截至9月15號，武漢肺炎疫苗供應保證特別委員會表示，馬來西亞76.2%嘅成年人口已經完成接種武漢肺炎疫苗。武漢肺炎青少年免疫工作組 亦喺同一日由馬來西亞衛生部成立，目標係喺學校重開之前，為80%嘅12至17歲嘅青少年提供全面嘅疫苗接種。
截至9月19號，已經有超過70,000人接種咗康希諾生物單劑量克威莎疫苗。新冠疫苗接種特工隊已經將克威莎疫苗優先畀生活喺難以到達地區嘅社群，包括Orang Asli以及無家可歸人士同無證件人士。克威莎疫苗會優先州分配去沙巴、柔佛、吉打、吉蘭丹、霹靂同登嘉樓。
截至9月22號，超過50萬12至17歲人士已經接種咗至少一劑武漢肺炎疫苗，政府嘅目標係喺11月之前至少為60%嘅青少年接種至少一劑疫苗，到2022年1月畀80%嘅青少年完全接種嗮疫苗。沙巴州係依家領先嘅州屬，學校註冊嘅青少年入面有56%接種咗第一劑疫苗。
截至9月24號，根據牛津大學嘅「Our World in Data」網站指出，馬來西亞59%嘅總人口已經完全接種疫苗，超過美國，超過美國報告嘅54%總人口已經完成接種疫苗。截至9月25號，馬來西亞一共接種咗42,106,397劑疫苗。
10月29號，財政部長東姑賽夫魯喺國會下議院提呈《2022年財政預算案》嘅演講入面，宣佈馬來西亞衛生部已經向疫苗供應商簽署協議，採購咗8千800萬劑輝瑞疫苗，覆蓋全國總人口嘅140%，足以應付所有12歲及以上民眾嘅基本免疫注射同第三劑嘅分配。
11月1號，首相依斯邁沙比里推出「國家疫苗發展路線圖」  同 「馬來西亞基因組及疫苗研究所」 ，以刺激馬來西亞疫苗生產。呢啲計劃包括生產由醫學研究所研發嘅兩種類型武漢肺炎疫苗，包括使用滅活同mRNA兩種技術，以及一種用喺治療頭頸癌嘅治療癌症疫苗。
截至11月2號，衛生部估計大約95.7%嘅馬來西亞成年人口已經完全接種疫苗。另外，97.8%嘅成年人口至少接種過一劑疫苗。69% 嘅12至17歲青少年已經完全接種疫苗，而呢個年齡群組青少年入面有83.
截至11月17號，衛生部報告馬來西亞95.4%嘅成年人口已經完全接種疫苗。97.7%嘅成年人口接種咗一劑疫苗。81%嘅青少年已經完全接種疫苗，而 87.2%嘅青少年（2,743,176人)已經接種咗一劑疫苗。
2021年4月26號，科學、工藝及革新部長凱里·嘉馬魯丁證實，喺嗰筆50億令吉嘅資金當中，有30億令吉用嚟採購疫苗，另外20億令吉用嚟執行疫苗接種計劃。同日，政府同意喺全國免疫計劃嘅第二階段入面，向60歲同60歲以上嘅老人家使用阿斯利康疫苗。
4月27號，衛生部長阿漢峇峇宣佈，經過有關臨床評估同數據全面研究後，經過馬來西亞衛生部批准使用後，馬來西亞將會使用牛津－阿斯利康嚴重特殊傳染性肺炎疫苗。第二日，馬來西亞衛生部將阿斯利康疫苗由主流疫苗接種計劃中刪除，因為公眾對報告話血液凝固表示擔憂。
2021年4月19號，疫苗接種計劃第二階段正式開跑，按照原定規劃將向大約940萬名老人家、殘障人士同慢性疾病患者提供疫苗。但係，第二階段啓動初期僅有原定目標嘅三分之一民眾注冊接種疫苗，低登記率引發隱憂。